Joseph Berger

Joseph Berger (s. 13. joulukuuta 1999 Visby, Ruotsi) on ruotsalais-italialainen jääkiekkopuolustaja, joka pelaa SM-liigajoukkue KooKoossa.
Ura.
Berger syntyi Gotlannin Visbyssa, mutta kasvoi Göteborgissa. Hän on Frölundan kasvatti ja aloitti jääkiekkoilun omien sanojensa mukaan 5–6-vuotiaana. Berger pelasi juniorina sittemmin Hanhalsissa, josta hän palasi 14-vuotiaana Frölundaan kaudeksi 2014–2015. Kaudeksi 2015–2016 Berger siirtyi Moran J18-joukkueeseen ja hän pelasi myös yhden ottelun Orsan J18-joukkueessa. Hän palasi kaudeksi 2016–2017 jälleen Frölundaan. Berger oli J18 Elitissä joukkueensa tehokkain puolustaja tehoilla 6+9=15. Hän voitti kauden päätteeksi J18 Allsvenskanin hopeaa.
Toukokuussa 2018 Berger teki vuoden mittaisen ammattilaissopimuksen Ruotsin toiseksi korkeimmalla sarjatasolla HockeyAllsvenskanissa pelaavan Karlskronan kanssa. Hän pelasi siellä kaudella 2018–2019 14 runkosarjaottelua tehden yhden maalin ja neljä pudotuspeliottelua ilman tehopisteitä. Berger pelasi myös 12 ottelua lainalla sarjatasoa alempana HockeyEttan-joukkue Kallinge/Ronnebyssa. Suurimman osan kaudestaan hän pelasi kuitenkin Karlskronan J20-joukkueessa. Maaliskuussa 2019 Berger teki seuran kanssa vuoden mittaisen jatkosopimuksen. Kaudella 2019–2020 hän pelasi Allsvenskanissa kaksi ottelua sekä seitsemän ottelua Karlskronan J20-joukkueessa. Berger pelasi myös yhteensä viisi HockeyEttan-ottelua lainalla Kallinge-Ronnebyssa ja Kalmarissa, kunnes joulukuussa hän siirtyi loppukaudeksi samalla sarjatasolla pelaavan Hanhalsin joukkueeseen. Huhtikuussa 2020 Berger teki seuran kanssa vuoden mittaisen jatkosopimuksen.
Kaudella 2020–2021 Berger oli tehoilla 3+17=20 Hanhalsin tehokkain puolustaja ja kolmanneksi paras pistemies. Kaudeksi 2021–2022 hän palasi vuoden mittaisella sopimuksella Kallinge-Ronnebyn riveihin. Joulukuussa 2021 seura lainasi Bergerin kahden ottelun ajaksi sarjatasoa ylemmäs Allsvenskanin Almtunaan. Tammikuussa 2022 hän siirtyi kevääseen 2023 asti kestävällä sopimuksella samassa sarjassa pelaavan Södertäljen riveihin. Berger pelasi siellä loppukaudella 21 runkosarjaottelua tehopistein 1+4=5 ja kuusi karsintasarjan ottelua tehden kaksi syöttöpistettä.
Syyskuussa 2022 Bergerin sopimus Södertäljen kanssa purettiin, kun osapuolet eivät kokeneet hänen saaneen riittävän suurta roolia. Samana päivänä Bergerin vahvistettiin siirtyvän vuoden mittaisella sopimuksella jatkamaan Allsvenskan-uraansa Tingsrydin joukkueeseen. Kaudeksi 2023–2024 hän siirtyi vuoden mittaisella sopimuksella entisen junioriseuransa Moran riveihin. Berger oli seitsemällä osumallaan joukkueen eniten maaleja tehnyt puolustaja Roope Laavaisen kanssa. Pudotuspeleissä hän voitti Moran sisäisen tehotilaston lukemalla +6.
Kaudeksi 2024–2025 Berger siirtyi kaksivuotisella sopimuksella SHL-joukkue Malmö Redhawksiin. Hän teki SHL-debyyttinsä runkosarjan avauskierroksella 21. syyskuuta 2024 Skellefteåa vastaan. Berger merkittiin Redhawksin kolmospuolustajapariin Dominik Badinkan viereen. Berger pelasi liigassa kauden aikana 40 runkosarjaottelua tehden kaksi syöttöpistettä. Alkukaudella 2025–2026 hän pelasi 15 ottelua ilman tehopisteitä, kunnes marraskuussa 2025 Bergerin sopimus purettiin, kun hän koki roolinsa jääneen odotettua pienemmäksi. Berger siirtyi loppukauden 2025–2026 kattavalla ja yhden optiovuoden sisältävällä sopimuksella SM-liigajoukkue KooKoohon.
Yksityiselämä.
Bergerin isoveli Joshua ja pikkuveli Noah pelaavat hyökkääjinä Italian Hockey Leaguen HC Aostassa. Veljeksillä on äitinsä puolelta italialaiset sukujuuret.
Berger harrasti lapsena myös jalkapalloa ja salibandya.